Diari Oficial de la Generalitat Valenciana


Sumari del DOGV 9431, del 20-09-2022 (2022/8333)

ACORD de 9 de setembre de 2022, del Consell, pel qual s'autoritza una transferència de crèdit del capítol 4 al 2 en el programa 542.20 Desenvolupament Rural, Qualitat, Producció Ecològica, I+D+i, de la Conselleria d'Agricultura, Desenvolupament Rural, Emergència Climàtica i Transició Ecològica, per import total de 125.000 euros, que implica la supressió de la línia de concessió directa, S8662, «Programa de suport a la internacionalització i promoció del sector citrícola» (expedient 12.013/22-143).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8333


Data del document
:   09-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de setembre de 2022, del Consell, pel qual s'autoritza una transferència de crèdit del capítol 4 al 2 en el programa 542.20 Desenvolupament Rural, Qualitat, Producció Ecològica, I+D+i, de la Conselleria d'Agricultura, Desenvolupament Rural, Emergència Climàtica i Transició Ecològica, per import total de 125.000 euros, que implica la supressió de la línia de concessió directa, S8662, «Programa de suport a la internacionalització i promoció del sector citrícola» (expedient 12.013/22-143). [2022/8333]  
La Direcció General de Desenvolupament Rural de la Conselleria d'Agricultura, Desenvolupament Rural, Emergència Climàtica i Transició Ecològica, a la qual correspon la competència del foment i la promoció dels productes agroalimentaris, la promoció de nous mercats per als productes de qualitat agroalimentaris i els productes ecològics valencians, ha previst dur a terme determinades actuacions de promocions agroalimentàries, imputables al capítol 2 del programa del programa 542.20, Desenvolupament Rural, Qualitat, Producció Ecològica, I+D+i, que no poden demorar-se per més temps, i per a les quals no existeixen disponibilitats suficients, per la qual cosa planteja la necessitat d'incrementar la seua dotació.   
Per al finançament, la Conselleria d'Agricultura, Desenvolupament Rural, Emergència Climàtica i Transició Ecològica proposa destinar disponibilitats existents en el capítol 4 d'aquest mateix programa, que no estan vinculades a compromisos pendents ni afectes a finançament condicionat, en les línies S8707, «Ajuda a la ramaderia ecològica en pràctiques extensives», de concurrència competitiva i S8662, «Programa de suport a la internacionalització i promoció del sector citrícola», de concessió directa per l'article 168 1.a) de la Llei 1/2015, que no s'executarà per haver-hi renunciat l'entitat beneficiària.  
A aquest efecte, i en virtut del que es disposa en els articles 21 i 23 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació pressupostària 09.50.60.118.52.1 per import total de 125.000 euros, que implica la supressió de la línia de concessió directa, article 168. 1. A) S8662 i la minoració de la línia concurrència competitiva S8707, d'acord amb el següent detall:  
  
Codi Denominació Dotació Anterior Modificació Dotació Actual  
S8662 Programa de suport a la internacionalització i promoció del sector citrícola. 100.000 € 100.000 0  
S8707 Ajuda a la ramaderia ecològica en pràctiques extensives 100.000 € 25.000 75.000  
  
  
Segon  
Autoritzar un increment de crèdit en l'aplicació pressupostària 47.65.11.189.14.4 per import de 125.000 euros.  
  
València, 9 de setembre de 2022  
  
La consellera secretària del Consell,  
AITANA MAS MAS